
CONSILIUL LOCAL

AL MUNICIPIULUI FOCSANI

HOTARARE

            Privind, aprobarea Regulamentului de organizare si functionare al 

                         Comisiei locale de ordine publica a Municipiului Focsani

            Consiliul Local al Municipiului Focsani, judetul Vrancea, intrunit in sedinta ordinara;

        - văzând proiectul de hotărâre iniţiat de domnul Primar al municipiului Focsani, raportul Directiei resurse umane si coordonare unitati subordonate, inregistrat la nr.2432/17.01.2011 prin care se propune aprobarea Regulamentului de organizare si functionare al Comisiei locale de ordine publica a Municipiului Focsani, precum si avizul favorabil al Comisiei pentru administratie publica locala, juridica, anticoruptie si  integrare europeana ;
       -avand  in  vedere prevederile art.28 din Legea politiei locale nr.155/2010;

       -in baza art.36, alin.2, lit.d coroborat cu alin.6, lit.a, pct.7 si in temeiul art. art.45, alin.(1) din Legea nr.215/2001, republicată, privind administraţia publică locală, cu modificarile si completarile ulterioare;

HOTĂRĂŞTE:

        Art. 1. Aprobarea Regulamentului de organizare si functionare al Comisiei locale de ordine publica a Municipiului Focsani, conform anexei, care face parte integranta din prezenta hotarare.
       Art. 2. Prezenta hotarare va fi comunicata de catre Directia administratie publica locala, compartimentelor, birourilor, serviciilor si Primarului municipiului Focsani, care va asigura executarea acesteia prin Directia administratie publica locala, Directia resurse umane si coordonare unitati subordonate, Politia Locala a Municipiului Focsani si membrii comisiei locale de ordine publica.
  PRESEDINTE DE SEDINTA,

        Vrâncianu Gicu                                                         Contrasemneaza,

                                                                     SECRETARUL MUNICIPIULUI

                                                                                         FOCSANI

                                                                              Corhană Eduard Marian

Municipiul Focsani, 25 ianuarie 2011

AL MUNICIPIULUI FOCSANI

REGULAMENT DE ORGANIZARE SI FUNCTIONARE

AL COMISIEI LOCALE DE ORDINE PUBLICA

A MUNICIPIULUI FOCSANI

CAPITOLUL I

Dispozitii generale

     Art.1. Comisia Locala de ordine publica a Municipiului Focsani, functioneaza in baza Hotararii Consiliului Local al Municipiului Focsani, cu respectarea prevederilor Legii nr.155/2010 a Politiei locale si a prezentului Regulament.

Art. 2. Comisia locală este organism cu rol consultativ şi emite avize   consultative referitore la organizarea şi funcţionarea poliţiei locale, potrivit competenţelor şi domeniilor stipulate în Legea nr. 155/2010 a poliţiei locale şi H.G. nr. 1332/2010 privind aprobarea Regulamentului cadru de organizare şi funcţionare a poliţiei locale.

CAPITOLUL II

Componenţa Comisiei Locale de Ordine Publică

      Art. 3. Comisia locală de ordine publica este constituită din: 
            - Primarul Municipiului Focsani, 
            - Seful Poliţiei Municipiului Focsani sau reprezentantul acestuia;
            - Seful Politiei Locale a Municipiului Focsani;

            - Secretarul Municipiului Focsani

            - 3 consilieri locali, desemnaţi de către Consiliul Local al Municipiului 

              Focsani.

       Art. 4. Funcţia de preşedinte al comisiei locale de ordine publica este îndeplinită de către Primarul Municipiului Focsani.

     Art. 5.(1) Calitatea de membru al comisiei locale se pierde în cazul în care acesta nu mai îndeplineste functia care a determinat desemnarea sa.

      (2) Membrii care si-au pierdut calitatea în conditiile prevazute la alin. (1) sau din alte motive care îi împiedica sa îsi îndeplineasca în mod corespunzator atributiile conferite de aceasta calitate, vor fi înlocuiti cu consilieri locali desemnaţi de Consiliul Local al Municipiului Focsani sau de persoanele ce exercită funcţiile prevăzute de art. 3 .

CAPITOLUL III

Funcţionarea Comisiei Locale de Ordine Publică

    Art. 6.(1) Comisia locală de ordine publica se reuneşte trimestrial, sau ori de câte ori este necesar.

    (2) Convocarea membrilor comisiei se face de către Primarul Municipiului Focsani sau  de către o treime din numărul consilierilor locali.
    (3) Convocarea se face in scris, prin intermediul secretariatului comisiei, cu cel putin 5 zile lucrătoare inainte de data  sedintei.

   (4) Odata cu  convocarea sedintei, secretariatul va transmite si ordinea de zi a sedintei.

   (5) In  toate  cazurile convocarea  se  consemneaza  in  procesul-verbal al sedintei 
comisiei locale.
   (6) In situatii exceptionale Primarul Municipiului Focsani  poate convoca  sedinta  imediat.
     Art. 7.(1) Sedintele comisiei locale sunt conduse de către Primarul Municipiului Focsani şi se desfăşoară în sediul Primariei Municipiului Focsani.

             (2)Secretariatul Comisiei locale de ordine publica se asigura prin grija Primarului Municipiului Focsani, de personal cu atributii in acest sens din aparatul de specialitate al Primarului.

     Art. 8.(1) Comisia este legal întrunită în prezenţa majorităţii membrilor săi şi hotărăşte prin votul a jumătate plus unul din numărul membrilor prezenţi.

     (2) În caz de paritate, votul Primarului Municipiului Focsani este hotărâtor.

     (3) Hotararile comisiei locale se semneaza de către preşedinte şi de secretarul comisiei.

    Art. 9.(1) În cadrul şedinţelor Comisiei Locale de Ordine Publică se dezbat propunerile stabilite pe ordinea de zi.

   (2) Ordinea de zi va fi stabilită de iniţiatorul convocării comisiei locale.

   (3) Ordinea de zi a şedinţelor se aprobă de membrii comisiei, la propunerea presedintelui Comisiei Locale de Ordine Publică.

   (4) Ordinea de zi poate fi completată cu propuneri ale membrilor comisiei locale , numai cu acordul presedintelui acesteia.

   (5) În caz de paritate, se aplică prevederile art.8 alin.(2) din prezentul regulament.

  Art. 10. Membrii  comisiei  locale  au  dreptul  să  ia  cuvântul,  cu   incuviintarea presedintelui, la fiecare punct de pe ordinea de zi.

   Art. 11.(1) Dezbaterile din şedinţele comisiei locale, precum şi modul în care şi-a exercitat  votul  fiecare  membru  se  consemnează  într-un  proces  verbal, ce  va  fi semnat de către membrii acesteia şi de persoana care asigură secretariatul.

   (2) Membrii  comisiei  locale, impreuna  cu  secretarul  acesteia,  isi  asuma,  prin semnatura, responsabilitatea veridicitatii celor consemnate.

   (3) Procesul-verbal  si  documentele  care  au  fost  dezbatute  in sedinta se depun intr-un  dosar  special, care  va  fi  numerotat  şi  semnat,  prin  grija  persoanei care asigură secretariatul şedinţei respective.

    Art. 12. La   sedintele  Comisiei  Locale  pot  participa, la  invitatia   primarului, reprezentanti ai  altor  autoritati  sau  institutiilor  publice, precum  si  membrii  ai comunitatii locale.

CAPITOLUL IV

Atribuţiile Comisiei Locale de Ordine Publică

   Art. 13. Comisia locala are urmatoarele atributii principale:

   a)asigura cooperarea dintre institutiile si serviciile publice cu atributii in domeniul ordinii si al sigurantei publice la nivelul Municipiului Focsani;

   b)avizeaza  proiectul   Regulamentului  de  Organizare  si  Functionare  a  Politiei Locale a Municipiului Focsani;

   c)elaboreaza  proiectul  planului  de  ordine  si  siguranta publica al  Municipiului Focsani, pe care il actualizeaza anual, in conformitate cu prevederile legale;

   d)analizeaza  periodic  activitatile  de  mentinere  a ordinii si sigurantei publice la nivelul Municipiului Focsani;
   e)face propuneri  pentru  solutionarea  deficientelor  constatate în ceea ce priveşte menţinerea  ordinii  publice  si  pentru  prevenirea  faptelor  care afecteaza climatul social;

   f)evalueaza cerintele specifice si face propuneri privind necesarul de  personal  al Politiei Locale a Municipiului Focsani;

   g)prezinta  Consiliului  Local  al  Municipiului  Focsani   rapoarte  anuale  asupra modului de  indeplinire a  prevederilor  planului de  ordine si  siguranta  publica  al unitatii administrativ-teritoriale.

    h)propune autoritatilor  administratiei  publice  locale  initierea  unor proiecte de hotarari prin care sa se previna faptele care afecteaza climatul social.
CAPITOLUL V

Dispoziţii finale
   Art. 14. (1) Prezentul Regulament de organizare şi funcţionare a Comisiei Locale de Ordine Publică a Municipiului Focsani intra in vigoare cu data adoptarii lui .

  (2) Modificarea sau completarea Regulamentului se poate face numai prin hotărâre a Consiliului Local al Municipiului Focsani, cu respectarea prevederilor legale.

   Art. 15. Regulamentul de organizare şi funcţionare a Comisiei Locale de Ordine Publică a Municipiului Focsani se completează cu prevederile Legii nr. 155/2010 a poliţiei locale şi H.G. nr. 1332/2010 privind aprobarea Regulamentului cadru de organizare şi funcţionare a poliţiei locale.

  PRESEDINTE DE SEDINTA,

        Vrâncianu Gicu                                                         Contrasemneaza,

                                                                     SECRETARUL MUNICIPIULUI

                                                                                         FOCSANI

                                                                              Corhană Eduard Marian

